Des Klima vo Coburg is duach de Mittellage zwischn dem oberen Maindoi im Südn und dem Thüringer Woid im Nordn kennzeichnet. Zusätzlich werd's duach a Tallage beeinflusst. Während's im Summa ois verhoitnismäßig warm bezeichnet wern konn, guit dies fia de Winter aufgrund da Nachan zum Thüringer Woid weniger. De Jåhresmittltemperatur liegt bei in ebba 8 °C, wobei de mittlere Temperatur im Jänner −1,4 °C und im Juli 17,2 °C betragt. Dabei gibt's im Mittel pro Jåhr finf hoaße Dag, 36 Sommertage und 28 Eistage. Es foin im Jåhr, relativ gleichmäßig üba de Monate verteilt, duachschnittlich in ebba 747 mm Niedaschlag. Maxima gibt's im Juni mit 82 mm und im Dezember mit 73 mm. Niedaschlag üba 1,0 mm findt im Schnitt alle drei Dag statt, wobei ois maximaler Niedaschlag 57,6 mm innahoib vo 24 Stundn gmessen worn is.